b'\n_START_ARTICLE_\nZakaj sta umrla ta dva otroka\n_START_SECTION_\nVsebina\n_START_PARAGRAPH_\nZakaj sta umrla ta dva otroka je resni\xc4\x8dna zgodba, ki pripoveduje o dveh otrocih razvezanih star\xc5\xa1ev, o dveinpolletni sestrici in \xc5\xa1tiriinpolletnem bratcu. \xc5\xbdivela sta nekaj dni v tednu pri enem in nekaj dni pri drugem star\xc5\xa1u. \xc4\x8ceprav so bili prehodi zanju te\xc5\xbeki, sta imela rada tako o\xc4\x8deta kot mater. A ko je o\xc4\x8de nekega usodnega ve\xc4\x8dera sina in h\xc4\x8derko predal njuni materi, ju ni videl nikoli ve\xc4\x8d. Videl je le \xc5\xa1e dve beli krsti._NEWLINE_Knjiga opisuje o\xc4\x8detove ob\xc4\x8dutke ob tragi\xc4\x8dni izgubi svojih dveh otrok in njegovo prizadevanje v boju s strokovnjaki in dr\xc5\xbeavnimi ustanovami. Opisuje tako o\xc4\x8deta kot tudi mater obeh otrok, njun razvezani zakon, materine stare star\xc5\xa1e, materine ljubezni, razvezo in sporazume dveh zakoncev, o\xc4\x8detov boj za star\xc5\xa1evstvo. V knjigi je nenazadnje opisan tudi sam tragi\xc4\x8dni trenutek, po tem, ko o\xc4\x8de svoja otroka preda materi. Opisana so tudi mnenja znancev in sosedov. _NEWLINE_V zadnjem poglavju je opisano tudi stokovno delo primera, izvedensko mnenje o du\xc5\xa1evnem stanju matere otrok, mnenje stroke, medijev in sojenje._NEWLINE_O tem, kaj se je tistega usodnega ve\xc4\x8dera dogajalo v stanovanju umrlih dveh otrok, ve najb\xc5\xbe samo njuna mamica, ki je tisti ve\xc4\x8der otroka polo\xc5\xbeila v posteljo in ju dala spat. Ko pa se je vrnila nazaj v sobo, je opazila ta krut prizor. Takoj je poklicala svojega o\xc4\x8deta in za\xc4\x8dela se je prava drama.\n_START_SECTION_\nZbirka\n_START_PARAGRAPH_\nZakaj sta umrla ta dva otroka (2009) je roman, ki je iz\xc5\xa1el pri Zbirki \xc5\xbdepna knjiga.\n_START_SECTION_\nOcene in nagrade\n_START_PARAGRAPH_\nPenolog dr. Dragan Petrovec v knjigi razbere \xc2\xbbzgolj pristransko pisanje in zbirko prete\xc5\xbeno enostranskih prikazov, ki jo sem ter tja prekine podatek, s katerim relativizira pravkar zapisano. A sporo\xc4\x8dilo o storilcu in o zaslu\xc5\xbeeni kazni je ve\xc4\x8d kot jasno.\xc2\xab\xc2\xa0'